Čoga Zanbilis

Čoga Zanbilis (pers. چغازنبیل) − senovės persų miestas Irane, Chuzestano provincijoje; 42 km į vakarus nuo Dezfulio, 30 km į pietus nuo Sūzų, 80 km į šiaurę nuo Ahvazo. Čoga Zanbilis žymus savo zikuratu − vienu įspūdingiausių senovės Elamo architektūros paminklų. Miestas buvo pastatytas karaliaus Untaš Napirišo, dievo Išušinako garbei, ir iš pradžių vadinosi Dur Untašas. Miesto plotas buvo apie vieną kvadratinį kilometrą; jis buvo apjuostas 4 km ilgio siena. Mokslininkai mano, kad karalius planavo čia įsteigti religinį centrą vietoje Sūzų. Miestas gyvavo iki asirų užkariavimo. Čoga Zanbilį sugriovė karalius Ašurbanipalas. 1979 m. Čoga Zanbilis tapo pirmuoju Irano objektu įrašytu į Pasaulio paveldo sąrašą. Susiję pasaulio paveldo objektai Irakas: Ašūras (2003) Iranas: Sūzai (2015) Irakas: Ahvaras pietų Irake: biologinės įvairovės prieglobstis ir senųjų Mesopotamijos miestų kraštovaizdžio reliktai (2016) Irakas: Babilonas (2019) Nuorodos Čoga Zanbilis Archyvuota kopija 2016-02-06 iš Wayback Machine projekto. (anglų k.)